
R E F E R A T   D E   A P R O B A R E 
privind participarea Municipiului Brad la „Programul
 privind casarea autovehiculelor uzate”

Prin Ordinul Ministerului Mediului, Apelor și Pădurilor nr. 2261/2022 a fost aprobat Ghidul de finanțare a Programului privind casarea autovehiculelor uzate. Scopul acestuia îl constituie îmbunătățirea calității mediului prin casarea autovehiculelor uzate, obiectul acestuia constând în finanțarea nerambursabilă din Fondul pentru mediu acordată pentru fiecare autovehicul uzat cu o vechime egală  sau mai mare de 15 ani în schimbul predării spre casare a acestuia. Indicatorul de performantă și eficiență a programului îl reprezintă numărul de autovehicule uzate casate. Programul are caracter multianual și se aplică la nivel național.
	Solicitantul finanțării este unitatea administrativ-teritorială organizată la nivel de comună, oraș, municipiu, astfel cum sunt definite în Ordonanța de Urgentă a Guvernului nr. 57/2019 privind Codul administrativ, cu modificările  și completările ulterioare, care depune cererea de finanțare.
	Programul prevede acordarea unui stimulent pentru casare în cuantum de 3.000 lei acordat de către beneficiarul finanțării (unitatea administrativ-teritoriala), din surse proprii, proprietarului care îndeplinește condițiile de eligibilitate prevăzute în ghidul de finanțare a Programului și care a predat spre casare și radiere din circulație și din evidența fiscală a unității administrativ - teritoriale un autovehicul uzat.
	Stimulentul pentru casare este constituit din suma de 2.400 lei acordată din Fondul pentru mediu și suma de 600 lei susținută din surse proprii de către unitatea administrativ - teritorială.
	Beneficiarul finanțării este unitatea administrativ-teritorială solicitantă căreia i-a fost aprobată cererea de finanțare depusă în cadrul Programului și care a încheiat contract de finanțare cu Administrația Fondului pentru Mediu (AFM).
	Beneficiarul stimulentului pentru casare în cuantum de 3.000 lei este proprietarul, persoana fizică, a autovehiculului uzat cu o vechime egală sau mai mare de 15 ani, pe care se angajează sa îl predea spre casare și să îl radieze din circulație, în schimbul stimulentului pentru casare.
	Având în vedere faptul că de la lansarea inițială a Ghidului privind casarea autovehiculelor uzate, publicat în data de 23.08.2022 și până în prezent și-au exprimat intenția de a casa autovehiculul propriu prin această oportunitate de finanțare un număr de 42 de solicitanți de finanțare, Municipiul Brad intenționează să participe în anul 2023 la ”Programul privind casarea autovehiculelor uzate” cu un număr  de 50 de autovehicule, în limita a 150.000 lei alocați din bugetul local al Municipiului Brad - capitolul bugetar 51.02 „Autorități Publice și Acțiuni Externe ”, din care 30.000 lei reprezintă contribuția proprie a Municipiului Brad, diferența fiind recuperată de la Administrația Fondului pentru Mediu.
	În contextul celor de mai sus, am inițiat prezentul proiect de hotărâre prin care am propus aprobarea participării Municipiului Brad la ”Programul privind casarea autovehiculelor uzate”  și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile Ordinului Ministrului Mediului, Apelor și Pădurilor nr. 2261/2022 pentru aprobarea Ghidului de finanţare a Programului privind casarea autovehiculelor uzate, ale Ordinului nr. 864/2023 pentru modificarea anexei la Ordinul ministrului mediului, apelor şi pădurilor nr. 2.261/2022 pentru aprobarea Ghidului de finanţare a Programului privind casarea autovehiculelor uzate, ale art. 5 lit. m, art. 95, art.129 alin. 2 lit. d, alin. 7 lit. i din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

